CELEX: 62020CN0422
Language: et
Date: 2020-09-08 00:00:00
Title: Kohtuasi C-422/20: Eelotsusetaotlus, mille on esitanud Oberlandesgericht Köln (Saksamaa) 8. septembril 2020 – RK versus CR

21.12.2020   
            
            
               ET
            
            
               Euroopa Liidu Teataja
            
            
               C 443/4
            
         
      Eelotsusetaotlus, mille on esitanud Oberlandesgericht Köln (Saksamaa) 8. septembril 2020 – RK versus CR
      (Kohtuasi C-422/20)
      (2020/C 443/06)
      Kohtumenetluse keel: saksa
      
         Eelotsusetaotluse esitanud kohus
      
      Oberlandesgericht Köln
      
         Põhikohtuasja pooled
      
      
         Määruskaebuse esitaja: RK
      
         Vastustaja määruskaebemenetluses: CR
      
         Eelotsuse küsimused
      
      
                  1.
               
               
                  Kas selleks, et kohus, kuhu eelnevalt pöörduti, võiks keelduda asja arutamisest määruse nr 650/2012 (1) artikli 7 punkti a kohaselt, on nõutav, et asjaomane kohus on asja arutamisest sõnaselgelt keeldunud, või piisab ka sellest, kui keeldumist ei ole sõnaselgelt väljendatud, kui seda saab tõlgendada nii, et asjaomane kohus on asja arutamisest keeldunud?
               
            
                  2.
               
               
                  Kas liikmesriigi kohtul, kelle kohtualluvus tuleneb sellest, et teise liikmesriigi kohus, kuhu eelnevalt pöörduti, keeldus asja arutamisest, on õigus kontrollida, kas kohtu, kuhu eelnevalt pöörduti, otsuse tegemisel olid täidetud määruse nr 650/2012 artikli 6 punktis a ja artikli 7 punktis a sätestatud tingimused? Millises ulatuses on ta seotud selle kohtu otsusega, kuhu eelnevalt pöörduti? Eelkõige:
                  
                              a)
                           
                           
                              Kas liikmesriigi kohtul, kelle kohtualluvus tuleneb sellest, et teise liikmesriigi kohus, kuhu eelnevalt pöörduti, keeldus asja arutamisest, on õigus kontrollida, kas pärandaja on kehtivalt valinud kohaldatava õiguse määruse nr 650/2012 artikli 22 kohaselt?
                           
                        
                              b)
                           
                           
                              Kas liikmesriigi kohtul, kelle kohtualluvus tuleneb sellest, et teise liikmesriigi kohus, kuhu eelnevalt pöörduti, keeldus asja arutamisest, on õigus kontrollida, kas menetlusosaline esitas kohtule, kuhu eelnevalt pöörduti, taotluse keelduda asja arutamisest määruse nr 650/2012 artikli 6 punkti a alusel?
                           
                        
                              c)
                           
                           
                              Kas liikmesriigi kohtul, kelle kohtualluvus tuleneb sellest, et teise liikmesriigi kohus, kuhu eelnevalt pöörduti, keeldus asja arutamisest, on õigus kontrollida, kas kohus, kuhu eelnevalt pöörduti, on õigesti eeldanud, et pärimisasja lahendamiseks on sobivamad selle liikmesriigi kohtud, mille õigus valiti?
                           
                        
            
                  3.
               
               
                  Kas määruse nr 650/2012 artikli 6 punkti a ja artikli 7 punkti a, mis seavad tingimuseks kohaldatava õiguse valiku „artikli 22 kohaselt“, saab kohaldada ka olukorras, kus pärandaja ei valinud testamendis, mis koostati enne 17. augustit 2015, kohaldatavat õigust selgelt väljendatud tahteavaldusega või konkludentselt, vaid pärandile kohaldatava õiguse saab kindlaks määrata üksnes määruse nr 650/2012 artikli 83 lõike 4 alusel?
               
            
         (1)  Euroopa Parlamendi ja nõukogu 4. juuli 2012. aasta määrus (EL) nr 650/2012, mis käsitleb kohtualluvust, kohaldatavat õigust ning otsuste tunnustamist ja täitmist, ametlike dokumentide vastuvõtmist ja täitmist pärimisasjades ning Euroopa pärimistunnistuse loomist (ELT 2012, L 201, lk 107).